# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 23. 05. 2019

## Z A P I S N I K

5. redne seje Občinskega sveta Občine Prevalje, ki je bila dne 23. maja 2019, ob 17.00 uri, v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
      2. Potrditev dnevnega reda 5. redne seje.
      3. Pregled in potrditev zapisnika 4. redne seje, 2. in 3. dopisne seje.
      4. Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje – II. obravnava.
      5. Letno poročilo JKP LOG d.o.o. za leto 2018.
      6. Poročilo o delu Medobčinskega inšpektorata koroške za leto 2018.
      7. Poročilo o izvajanju akcijskega načrta ukrepov za izboljšanje življenja invalidov v Občini Prevalje za leto 2018.
      8. Delni odpis zamudnih obresti.
      9. Premoženjskopravne zadeve:
         1. Predlog Sklepa o določitvi najemnin v Občini Prevalje.
         2. Ukinitev javnega dobra na parc. št. 363/2 k.o. Zagrad.
         3. Ukinitev javnega dobra na parc. št. 252/3 in 252/4 k.o. Dobja vas.
         4. Ukinitev javnega dobra na parc. št. 503/16 in 503/18 k.o. Prevalje.
      10. Pobude in vprašanja.
      11. Razno.

Seje so se udeležili člani občinskega sveta:

1. Bernard PAČNIK,
2. Andrej STERMEC,
3. Rafael ŠKUFCA,
4. mag. Martina RIBIČ,
5. Marija ŠUŠEL,
6. Ivan BACKOVIĆ,
7. Štefan PERŠAK,
8. David KAVTIČNIK,
9. Boštjan GORENŠEK,
10. Stašo LODRANT,
11. Matej PEČNIK,
12. Tatjana LADINEK,
13. Aleksandra Saša HORVAT,
14. Bogdan PUPAVAC,
15. Aleksander RISTIČ,
16. Maks PUČELJ,
17. Zdravko FAJMUT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Franc BREZNIK, občinska uprava,
4. Sanja GODEC, urbanistka, k točki 4,
5. Marjetica TASIČ BUKOVEC, direktorica JKP LOG d.o.o., k točki 5,
6. mag. Jelka KLEMENC, inšpektor višji svetnik, k točki 6,
7. Venceslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Na seji je bilo prisotnih 17 občinskih svetnikov.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 5. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 5. REDNE SEJE**

Župan poda točko v razpravo.

Župan pojasni, da iz dnevnega reda umika točko 9b. Občinski svetniki se s predlogom strinjajo.

Razprave ni bilo.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

1. **Ugotovitev sklepčnosti.**
2. **Potrditev dnevnega reda 5. redne seje.**
3. **Pregled in potrditev zapisnika 4. redne seje, 2. in 3. dopisne seje.**
4. **Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje – II. obravnava.**
5. **Letno poročilo JKP LOG d.o.o. za leto 2018.**
6. **Poročilo o delu Medobčinskega inšpektorata koroške za leto 2018.**
7. **Poročilo o izvajanju akcijskega načrta ukrepov za izboljšanje življenja invalidov v Občini Prevalje za leto 2018.**
8. **Delni odpis zamudnih obresti.**
9. **Premoženjskopravne zadeve:** 
   * + - 1. **Predlog Sklepa o določitvi najemnin v Občini Prevalje.**
         2. **Ukinitev javnega dobra na parc. št. 252/3 in 252/4 k.o. Dobja vas.**
         3. **Ukinitev javnega dobra na parc. št. 503/16 in 503/18 k.o. Prevalje.**
10. **Pobude in vprašanja.**
11. **Razno.**

***K tč. 3***

**Pregled in potrditev zapisnika 4. redne seje, 2. in 3. dopisne seje.**

Župan pojasni, da je bila s strani občinskega svetnika Aleksandra Rističa podana pisna pripomba na zapisnik, glede zapisa pri pobudah in vprašanjih, ter doda, da je je bila upoštevana, zapisnik pa že ustrezno popravljen.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, so bili sprejeti

**SKLEP 5/1:**

**Občinski svet Občine Prevalje sprejme Zapisnik 4. redne seje Občinskega sveta Občine Prevalje.**

**SKLEP 5/2:**

**Občinski svet Občine Prevalje sprejme Zapisnik 3. dopisne seje Občinskega sveta Občine Prevalje.**

**SKLEP 5/3:**

**Občinski svet Občine Prevalje sprejme Zapisnik 3. dopisne seje Občinskega sveta Občine Prevalje.**

***K tč. 4***

**Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje – II. obravnava**

Uvodno obrazložitev poda Sanja Godec, ki pove, da je v drugi obravnavani predmetnega odloka bila na podlagi opravljene diskusije predlagana manjša sprememba odloka. Del odloka, ki se nanaša na določitev taks za obravnavanje pobud za spremembo namenske rabe prostora ostaja enak, sprememba pa je predlagana pri plačilu stroškov nadomestila lokacijske preveritve, in sicer se je predhodno zastavljenim trem različnim vrstam stroškov za lokacijske preveritve dodala še četrta, za legalizacijo objektov na podlagi 116. člena Gradbenega zakona. Predlagano je nekoliko višje nadomestilo, ker gre za objekte, ki so zgrajeni na kmetijskem zemljišču in niso skladni s prostorskimi izvedbenimi pogoji OPN – ja Občine Prevalje in zaradi tega je postopek obdelave zahtevnejši. Tudi strošek se je znižal iz 1.100,00 EUR na 1.000,00 EUR, ostala določila odloka pa ostajajo nespremenjena.

Predsednik Odbora za komunalne zadeve in varstvo okolja, Andrej Stermec, pove, da je Odbor za komunalne zadeve in varstvo okolja Občine Prevalje obravnaval Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje in se z njim strinja ter ga predlaga Občinskemu svetu v obravnavo in sprejem.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Odlokom o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje in ga predlaga Občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje v drugi obravnavi in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda točko v razpravo.

Občinski svetnik Zdravko Fajmut v obrazložitvi glasu pove, da bo se bo vzdržal glasovanja o predlogu in pojasni, nasprotuje sprejetju odloka, ker se ne bi strinjal z ureditvijo tega področja, ampak, ker je mnenja, da se na podlagi določil odloka teh stroškov ne more zaračunavati. V 132. členu ZureP-2 izrečno piše, da občina investitorju za izvedbo lokacijske preveritve zaračuna nadomestilo stroškov, ki ji nastanejo v tem postopku, torej tukaj ne gre za pavšalno zaračunavanje. Zato meni, da bi bilo potrebno v odlok dodatno zapisati, da se ti stroški zaračunajo, ker se morajo in ker je to procesna določba, ki se mora navesti. Potrebno je še dodati, če bo kdo na teh zadevah na občini delal pavšalno v okviru splošnih nalog, to ni dodatni strošek, ki ga bi lahko zaračunavali. Zato bo potrebno to povezati z izdanim računom.

V času glasovanja je bilo v dvorani 17 svetnikov, glasovalo je 15 svetnikov.

S 15 glasovi za in 0 proti, je bil sprejet

**SKLEP 5/4:**

**Občinski svet Občine Prevalje sprejme Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini.**

**Odlok se objavi v Uradnem glasilu slovenskih občin.**

***K tč. 5***

**Letno poročilo JKP LOG d.o.o. za leto 2018**

Uvodno obrazložitev poda direktorica JKP LOG d.o.o., Marjetica Tasič Bukovec, ki pove, da imajo svetniki pred seboj s strani revizijske hiše revidirano Letno poročilo podjetja JKP LOG d.o.o., za leto 2018. Leto poročilo je pregled celotnega poslovanja za leto 2018, v katerem so predstavljeni, delovanje podjetja, obseg dejavnosti in finančni izkazi. Glede finančnega poslovanja je bilo leto 2018 pozitivno razen na dejavnosti cvetličarne Barbara zaradi slabšega obiska, ki je nastal kot posledica težje dostopnosti zaradi rekonstrukcije ceste, hkrati so bila v cvetličarni izvedena tudi nekatera obnovitvena dela, ki so povzročila višje stroške. Prav tako je bil rezultat negativen na dejavnosti, bio odpadkov Ravne, kjer cena enostavno ne pokriva vseh stroškov. V preteklem letu je bilo nekaj razlik na področju fizične realizacije na področju oskrbe s pitno vodo in odvajanju ter čiščenju odpadnih vod, kjer je bila manjša prodaja, na področju zbiranja komunalnih odpadkov in pogrebni dejavnosti pa je realizacija približno enaka kot lansko leto. V podjetju je trenutno 42 zaposlenih od tega v skupnih službah 8 oseb ter v operativi 34 oseb. Obseg dejavnosti je približno tak kot v drugem polletju 2017, ko je iz podjetja Občina Ravne na Koroškem izvzela določene dejavnosti, zato tudi računovodski izkazi niso ravno primerljivi, saj so v prvi polovici leta 2017 še vedno opravljali določene dejavnosti za Občino Ravne na Koroškem. Iz končnega obračuna izhaja, da je bilo okoli 26.900,00 EUR prihodkov nad odhodki, od tega je pa je bilo potrebno plačati še davek. Sredstva ostajajo v približno enaki višini, če odštejemo le dva prodana dotrajana vozila. Glede na pretekla leta je torej razvidno, da se višina kapitala zvišuje in trenutno znaša približno 1.100.000,00 EUR. Konec leta se vedno izkazuje nekaj dolgov, ker na določen presečni datum že izplačaš plače in ostale stroške, ki se razknjižijo kasneje. Vsi končni izračuni in kazalci presegajo število 1, kar pomeni, da podjetje posluje uspešno. Za konec še doda, da je podjetje pridobilo zlati certifikat AAA, ki predstavlja poslovno odličnost in je odraz dobrega poslovanja.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Letnim poročilom podjetja JKP Log d.o.o. za leto 2018.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Letnim poročilom JKP Log, d.o.o., za leto 2018 ter ga podaja Občinskemu svetu Občine Prevalje v obravnavo.

Župan poda v razpravo točko v razpravo.

V razpravi so sodelovali občinski svetniki Bernard Pačnik, Zdravko Fajmut, Bogdan Pupavac, Štefan Peršak in mag. Martina Ribič.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 5/5:**

**Občinski svet Občine Prevalje se je seznanil z revidiranim Letnim poročilom JKP LOG d.o.o. za leto 2018.**

Predsednik Odbora za komunalne zadeve in varstvo okolja, Andrej Stermec, pove, da Odbor za komunalne zadeve in varstvo okolja Občine Prevalje predlaga sprejem dodatnega sklepa, in sicer Odbor za komunalne zadeve in varstvo okolja predlaga, da se v primeru prenosa dejavnosti zbiranja in prevoza komunalnih odpadkov iz JKP Log d.o.o. na Kocerod d.o.o., prenesejo v celoti vsa osnovna sredstva na tej dejavnosti (vsa oprema ter vozni park) ter vsi zaposleni na tej dejavnosti.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP:**

**Odbor za komunalne zadeve in varstvo okolja predlaga, da se v primeru prenosa dejavnosti zbiranja in prevoza komunalnih odpadkov iz JKP Log d.o.o. na Kocerod d.o.o., prenesejo v celoti vsa osnovna sredstva na tej dejavnosti (vsa oprema ter vozni park) ter vsi zaposleni na tej dejavnosti.**

***K tč. 6***

**Poročilo o delu Medobčinskega inšpektorata koroške za leto 2018**

Ob 17.25 uri sejo zapusti občinski svetnik Matej Pečnik.

Uvodno obrazložitev poda vodja inšpektorata, mag. Jelka Klemenc, ki pove, da inšpektorat deluje s sedežem v Dravogradu, in sicer v zasedbi 3 inšpektorjev, ki pokrivajo vseh 12 občin Koroške. Cilj dela inšpektorata je ščitenje in varovanje javnega interesa, zasebni interes pa se ščiti le toliko, da se zagotovi varovanje in ščitenje javnega. Postopki so bili enaki kott vsa prejšnja leta, izstopajočih posebnosti ni bilo. So pa seveda tudi daljši postopki, ki se večkrat zaključujejo na sodiščih. V lanskem letu je bilo na področju vseh 12 občin izvedenih preko 400 inšpekcijskih nadzorov. Največji delež postopkov pade na problematiko cest, ki zajemajo kršitve posega v varovalni pas in v zadnjem času tudi kršitve pri spravilu lesa. Sledijo kršitve na področju komunalnih odpadkov, glede ločevanja odpadkov, saj je velika zmeda med občani zaradi spremembe načina ločevanja, medtem ko so novi odloki, ki urejajo to področje šele v pripravi. Težave so tudi na ekoloških otokih in pri določevanju prevzemnih mest. Na koncu še izpostavi odpadne vode, kjer gre za obveznost priklopa na javno kanalizacijo in težave z dotrajanim greznicami, kjer nenadzorovano iztekajo fekalne vode. Konkretno v Občini Prevalje je bilo največ postopkov izvedenih na področju cest, kar je podrobno opisano v samem poročilu, kjer so opisani tudi postopki po posameznih področjih.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s Poročilom o delu Medobčinskega inšpektorata Koroške za leto 2018.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Poročilom o delu Medobčinskega inšpektorata Koroške za leto 2018 ter ga podaja Občinskemu svetu v obravnavo.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov

S 16 glasovi za in 0 proti, je bil sprejet

**SKLEP 5/6:**

**Občinski svet Občine Prevalje se je seznanil s Poročilom o delu Medobčinskega inšpektorata Koroške za leto 2018.**

***K tč. 7***

**Poročilo o izvajanju akcijskega načrta ukrepov za izboljšanje življenja invalidov v Občini Prevalje za leto 2018.**

Uvodno obrazložitev poda Emilija Ivančič, ki pove, da se je občina ob podelitvi listine »Občina po meri invalidov« zavezala, da bo vsako leto izdelala letno poročilo za preteklo leto o izvajanju akcijskega načrta ukrepov, s katerimi želijo izboljšati življenje invalidov v občini, ga predložiti občinskemu svetu v sprejem ter ga nato posredovati na Zvezo Delovnih invalidov Slovenije, najkasneje do 31.05. v letu. Predmetno poročilo je sestavljeno iz vsebinskega in finančnega poročila. Občina je v letu 2018 namenila za izvajanje akcijskega načrta 21.513,66 EUR. Pretežni del proračunskih sredstev je bilo namenjenih za odpravo arhitektonskih ovir, ostalo pa se je razporedilo po drugih področjih, kakor je natančno opredeljeno v poročilu, ki je bilo posredovano v gradivu.

Predsednica Odbora za družbene dejavnosti Aleksandra Saša Horvat pove, da se je Odbor za družbene dejavnosti seznanil s Poročilom o izvajanju Akcijskega načrta ukrepov za izboljšanje življenja invalidov v Občini Prevalje za leto 2018 in ga predlaga Občinskemu svetu Občine Prevalje v obravnavo in potrditev.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Poročilom o izvajanju Akcijskega načrta ukrepov za izboljšanje življenja invalidov v Občini Prevalje za leto 2018 ter ga podaja Občinskemu svetu Občine Prevalje v obravnavo.

Župan poda točko v razpravo.

V razpravi so sodelovali občinski svetniki Zdravko Fajmut, Rafel Škufca in Aleksander Ristič.

V času glasovanja je bilo v dvorani 16 svetnikov

S 16 glasovi za in 0 proti, je bil sprejet

**SKLEP 5/7:**

**Občinski svet Občine Prevalje potrjuje Poročilo o izvajanju Akcijskega načrta ukrepov za izboljšanje življenja invalidov v Občini Prevalje za leto 2018.**

***K tč. 8***

**Delni odpis zamudnih obresti**

Ob 17.32 uri se seji pridruži občinski svetnik Matej Pečnik.

Uvodno obrazložitev poda Predsednik Odbora za proračun in finance, Stašo Lodrant, ki pove, da je občina prejela dopis stranke, kjer je bila navedena vloga za delni odpis obračunanih zamudnih obresti, ki je bil priložen k gradivu. Na Odboru za proračun in finance je bila zadeva obravnavana in odbor je ugotovili, da je stopnja obrestne mere 8%, kar je glede na stopnjo obrestne mere bank zelo visoka stopnja, zato so zavzeli sklep, da je smiselno znižati oziroma odpisati del obresti. Tako predlagajo odpis polovico teh zamudnih obresti.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z delnim odpisom zamudnih obresti do ½ vrednosti zamudnih obresti podjetju Verikala-x d.o.o. ter ga predlaga Občinskemu svetu Občine Prevalje v nadaljnjo obravnavo in sprejem

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 5/8:**

**Občinski svet Občine Prevalje daje soglasje k delnemu odpisu obračunanih zamudnih obresti do ½ vrednosti zamudnih obresti podjetju Vertikala-x d.o.o.**

***K tč. 9***

**Premoženjskopravne zadeve**

**a. Predlog Sklepa o določitvi najemnin v Občini Prevalje**

Uvodno obrazložitev poda Emilija Ivančič, ki pove, da je Občina je pripravila nov cenik za najem zemljišč v lasti občine. V primerjavi z lanskim letom so korigirali višino najemnine za najem tržnice in dodali najemnine za najem zaklonišč. Pri najemu tržnice so lansko leto spremljali stroške in glede na to prilagodili nove cene najemnin, tako da so ceno dvignili.Pojavila pa se je tudi potreba po določitvi najemnine za najem prostorov v zakloniščih, zato so na podlagi cenitve določili najem zaklonišč. Ostale višine najemnin so ostale enake kot lani.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s predlogom sklepa o določitvi najemnin v Občini Prevalje in se z njim strinja in ga predlaga Občinskemu svetu v obravnavo in sprejem.

Predsednik Odbora za proračun in finance, Stašo Lodrant, pove, da je Odbor za proračun in finance Občine Prevalje obravnaval predlog Sklepa o spremembi sklepa o določitvi najemnin v Občini Prevalje za leto 2019 ter ga podaja v obravnavo in sprejem Občinskemu svetu Občine Prevalje.

Predsednica Odbora za gospodarske dejavnosti, mag. Martina Ribič, pove, da se je Odbor za gospodarske dejavnosti seznanil s predlogom Sklepa o določitvi najemnin v Občini Prevalje za leto 2019 in ga predlaga Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala Predlog Sklepa o določitvi najemnin v Občini Prevalje za leto 2019 in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 5/9:**

**Občinski svet Občine Prevalje sprejme Sklep o določitvi najemnin v Občini Prevalje.**

**Sklep se objavi v Uradnem glasilu slovenskih občin.**

**b. Ukinitev javnega dobra na parc. št. 252/3 in 252/4 k.o. Dobja vas**

Uvodno obrazložitev poda Emilija Ivančič, ki pove, da gre v primeru ukinitve javnega dobra na nepremičninah parc. št. 252/3 in 252/4, obe k.o. DOBJA VAS, za nepremičnini, ki nista več v funkciji javnih cest ali javnih poti in v naravi predstavljata pozidano zemljišče, ki ga uporabljajo druge osebe, katere pa si želijo uskladiti pravno stanje z dejanskim stanjem. Zaradi navedenega se predlaga, da se status javnega dobra na teh zemljiščih ukine.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s predlogom ukinitve javnega dobra na nepremičnini parc. št. 252/3 in 252/4, oba k.o. Dobja vas in se z njim strinja.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s predlogom ukinitve javnega dobra na nepremičninam parc. št. 252/3 in 252/4, obe k.o. 883 – Dobja vas in se z njim strinja.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog ukinitve javnega dobra na nepremičninah parc. št. 252/3 in 252/4, obe k.o. 883 – DOBJA VAS in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 5/10:**

**Nepremičninam parc. št. 252/3 in 252/4, obe k.o. 883 – Dobja vas, se ukine status javnega dobra.**

**Sklep se objavi v Uradnem glasilu slovenskih občin in začne veljati naslednji dan po objavi.**

**c. Ukinitev javnega dobra na parc. št. 503/16 in 503/18 k.o. Prevalje**

Uvodno obrazložitev poda Emilija Ivančič, ki pove, da gre v primeru ukinitve javnega dobra na nepremičninah parc. št. 503/16 in 503/18 k.o. PREVALJE, za nepremičnini, ki nista več v funkciji javnih cest ali javnih poti in v naravi predstavljata pozidano zemljišče, ki ga uporabljajo druge osebe, katere pa si želijo uskladiti pravno stanje z dejanskim stanjem. Zaradi navedenega se predlaga, da se status javnega dobra na teh zemljiščih ukine.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s predlogom ukinitve javnega dobra na nepremičnini parc. št. 203/16 in 503/18 k.o. PREVALJE in se z njim strinja.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s predlogom ukinitve javnega dobra na nepremičninam parc. št. 503/16 in 503/18, obe k.o. 891 – Prevalje in se z njim strinja.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog ukinitve javnega dobra na nepremičninah parc. št. 503/16 in 503/18, obe k.o. 891 – Prevalje in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 5/11:**

**Nepremičninam parc. št. 503/16 in 503/18, obe k.o. 891 – Prevalje, se ukine status javnega dobra.**

**Sklep se objavi v Uradnem glasilu slovenskih občin in začne veljati naslednji dan po objavi.**

***K tč. 10***

**POBUDE IN VPRAŠANJA**

Občinski svetnik Bernard Pačnik je podal dve pobudi in eno vprašanje:

POBUDA: 1.) Pove, da so ga kontaktirali radioamaterji, ki imajo željo po postavitvi panoramske kamere na repetitorju na Brinjevi gori, ki bi pokrivala celotno območje Prevalj, po vzoru kamere, ki je nameščena na RTV stolpu na Uršlji gori. Posnetek pa bi se v živo predvajal na spletni strani občine. Doda, da bi sami priskrbeli material in izvedli postavitev, bi pa bilo nekaj letnih stroškov za vzdrževanje, ki bi jih lahko prevzela občina. Predlaga, da se predstavniki sestanejo z županom in dogovorijo o možnostih izvedbe projekta.

POBUDA: 2.) Pove, da je na državni cesti Prevalje – Ravne skozi Dobjo vas, v prometni konici, vedno večji kaos in poziva pristojne službe, da urgirajo ter pozovejo odgovorne, da uskladijo delovanje stranskih semaforjev, ker zaradi neusklajenega delovanja le – teh prihaja do vedno večjih zastojev.

VPRAŠANJA: 1.) Zanima ga kako daleč je postopek postavitve nadstreška s klopjo na avtobusni postaji pri šoli.

Župan pojasni, da so nadstrešnice že naročene in ne bodo postavljene samo pri šoli, ampak še na treh dodatnih lokacijah.

Občinska svetnica Marija Šušel je podala dve pobudi:

POBUDA: 1.) Pove, da bi občinske službe lahko razmislile tudi o asfaltiranju makadamske ceste, ki se odcepi levo od glavne ceste proti odlagališču Zmes proti Belšaku.

POBUDA: 2.)Pove, da je odcep ceste, ki vodi na Leše v začetku odseka takoj za mostom v izjemno slabem stanju, zato bi bilo smiselno opraviti ogled na terenu in zakrpati luknje, ki so nastale.

Občinski svetnik Ivan Backovič je podal eno pobudo in eno vprašanje:

POBUDA: 1.) Pove, da bi bilo zelo smiselno razmisliti o postavitvi dodatnih panojev v času volilnih kampanj, saj obstoječe oglasne deske ne zagotavljajo dovolj prostora za vse plakatirance in zato pogosto prihaja do trganja plakatov, lepljenja plakatov enega čez drugega in ostalih zlorab.

VPRAŠANJE: 2.) Pove, da so se nanj obrnili nekateri zaskrbljeni občani, ki so bili zgroženi nad dejstvom, da so ob sprejemanju poštnih paketov morali poštarju posredovali vse osebne podatke, preden so lahko prevzeli paket, zato bi bilo smiselno opraviti poizvedbo zakaj se te podatki potrebujejo, saj meni, da to ni v skladu s predpisano zakonodajo o varovanju osebnih podatkov.

Občinski svetnik Štefan Peršak je podal eno zahvalo in dve pobudi :

ZAHVALA: 1.) Zahvali se občinskim službam in izvajalcu za hitro in kvalitetno izvedbo asfaltiranja ceste oziroma izvedbe protiprašne zaščite pri kmetiji Pečnik na Šentanelu.

POBUDA: 1.) Pove, da je že na odboru za KCG podal pobudo po postavitvi prometnega ogledala pri Pečnikovi brunarici, za zagotovitev večje prometne varnosti. Doda, da bo KS Šentanel podala tudi uradno pobudo občinskim službam, hkrati pa bodo uredili soglasja z lastnikom zemljišča.

POBUDA: 2.) Izpostavi, da bi bilo potrebno izboljšati vzdrževanje občinskih cest. Sicer razume, da razmere ponekod še ne omogočajo vseh vzdrževalnih del, ampak vseeno bi bilo potrebno čimprej pristopiti k izvedbi vzdrževanja z grediranjem in ostalimi ukrepi, ker se vse prevečkrat zgodi, da potem ceste niso vzdrževane vse do naslednje zime.

Občinska svetnica Tatjana Ladinek je podala eno pobudo:

POBUDA: 1.) Pove, da so makadamske ceste v Občini Prevalje v izjemno slabem stanju in s tega vidika, vidi zapostavljenost okoliških prebivalcev, ki se morajo dnevno voziti po teh luknjastih cestah, zato predlaga pristojnim službam, da se po vsakem večjem deževju odpravijo na teren in se sami prepričajo, da je stanje nevzdržno in ukrepajo z vzdrževalnimi deli.

Občinska svetnica Aleksandra Saša Horvat je podala eno pobudo in eno vprašanje:

POBUDO: 1.) V zvezi z odgovorom, ki je bil podan na njeno vprašanje iz prejšnje seje glede asfaltiranja ceste od gostišča Pik proti nekdanji lovski koči, razume, da so želje eno, možnosti občine pa drugo. Vseeno pa apelira, da se razmišlja o izvedbi asfaltiranja te ceste, do takrat pa naj se vsaj cesta v makdamski izvedbi redno vzdržuje s krpanjem lukenj in ostalimi posegi.

VPRAŠANJE: 1.) Zanima jo kakšno je stanje glede rešitve z odvodnjavanjem pri Belšaku o katerem so razpravljali na prejšnji seji občinskega sveta. Ali je že bil opravljen ogled na terenu, so že bile predlagane rešitve in kdaj se lahko pričakuje, da bo zadeva urejena.

Občinski svetnik Aleksander Ristič je podal eno vprašanje:

1.) Zanima ga kaj se zgodi s pobudami, ki jih podajo občinski svetniki na sejah, saj da na zastavljena vprašanja vedno dobijo odgovore, o podanih pobudah pa skoraj nikoli ne dobijo povratnih informacij, ali so bile le – te upoštevane in realizirane.

Občinski svetnik Maks Pučelj je podal tri pobude in dve vprašanji:

POBUDO: 1.) Odbor za KCG naj imenuje komisijo, ki bo skupaj s predstavniki KS Holmec na terenu preverila stanje občinskih cest na območju krajevne skupnosti, kar bo nato občinskim službam omogočilo dosledne vzdrževalne ukrepe.

VPRAŠANJE: 1.) KS Holmec še vedno ni prejela odgovora glede situacije glede OŠ Holmec in ureditve parkirnih mest, zanima ga kdaj lahko pričakujejo odgovor.

VPRAŠANJE: 2.) Zanima ga ali je pri rekonstrukciji državne ceste Poljana – Holmec predvidena postavitev avtobusnih postaj tudi na desni strani ali bodo samo na levi strani cestišča.

Župan pojasni, da v projektu ni predvidenih avtobusnih postajališč na desni strani cestišča.

POBUDA: 3.) Pove, da bi bilo smiselno postaviti nadstrešnico pri dvigalu, ki ga uporabljajo občani in predvsem invalidi pri dostopu do občinskih prostorov.

POBUDA: 4.) Pridružuje se pobudi občinske svetnice Aleksandre Saše Horvat glede asfaltiranja ceste od gostišča Pik proti nekdanji lovski koči. Hkrati pa si želi, da bi občina v njihovi krajevni skupnosti izvedla tudi kakšno preplastitev več kot v preteklosti.

Občinski svetnik Zdravko Fajmut je podal eno pobudo:

POBUDA: 1.) Predlaga, da se odbor za KCG končno loti priprave predpisa o osnih obremenitvah na posameznih kategoriziranih občinskih cestah, saj je stanje res nevzdržno in težak tovor nenehno povzroča poškodbe cestišča, posledično pa nastajajo tudi visoki stroški vzdrževanja teh cest.

***K tč. 11***

**razno**

Občinska svetnica Marija Šušel imenu PGD Prevalje vabi vse svetnike in občane na gasilsko vrtno veselico, ki bo v soboto 01.06.2017 pri gasilskem domu na Prevaljah. Za pijačo in jedačo bo poskrbljeno, za dobro glasbo pa bo poskrbel ansambel Modrijani.

Župan, seznani občinske svetnike z obnovo ceste od krožišča Špar do Petrola. Predvidena je rekonstrukcija ceste in vzdolžna kolesarska dvosmerna steza, pločnik na obeh straneh, ki sicer ne bo v celotni trasi in bo izveden glede na prostorske zmožnosti. Dolinska kolesarka bo potekala od Petrola do Leškega mosta, ki se nato nadaljuje ob Meži. Nekaj parkirnih mest v centru Prevalje bo z rekonstrukcijo manj, vendar bodo le – ta nadomeščena pri gasilskem domu in drugje kjer bodo prostorsko možno. Za krožišče pri gasilskem domu pa je vsekakor premalo prostora. V začetku junija 2019 bodo stekla tudi dela za izgradnjo kolektorskega sistema za čistilno napravo ob reki Meži, zato bo tudi cesta ob Meži urejena in na novo preplaščena, ko bo ta projekt zaključen. Cesta porti Zagradu je v zaključni fazi in bo zaključena v prihodnjem tednu. Sanacija Flisovega potoka z asfaltiranjem proti Šavru bo izvedena v začetku naslednjega tedna kakor tudi fina preplastitev na Brinjevi gori. Pričel se je tudi izvajati projekt na Poljani, in sicer projekt Nature game, info točka, sanitarni blok, vodovod, elektrina in ureditev prostora v tem delu, za projekt ureditve kozolca pa se ravno pripravlja razpis. Na Barbari se intenzivno zasipava grapa z materialom, ko bo grapa zasuta, bodo postavljene še manjkajoče cestne odbojne ograje in izvedena fina preplastitev ceste in za zarisana parkirna mesta na južni strani Barbare. Prav tako se na poljani pripravlja nov OPPN, ki bo zagotovil izvedbo protipoplavnih ukrepov in izvajanje turistične dejavnosti na tistem območju.

Občinski svetnik Bernard Pačnik, bi želel vedeti kako daleč je postopek oziroma izvedba projekta »Park jezero«, ki je bil svetnikom predstavljen ob koncu prejšnjega mandata.

Župan pojasni, da je projekt nekoliko zastal zaradi težav pri pridobivanju zemljišč, vendar bo v kratkem vseeno aktualen.

Občinski svetnik Ivan Backovič, vabi vse svetnike in občane na koncert pevskega zbora Vres ob njihovi 48 letnici, ki bo v petek 23.05.2019 v farni cerkvi.

Občinski svetnik Zdravko Fajmut predlaga, da bi se lahko v prihodnje izvedba posameznih prireditev iz različnih področij izvedla v večjih sklopih, saj je teh dogodkov v občini veliko, kar pozdravlja, vendar meni, da bi vseeno lahko z združitvijo prireditev pritegnilo več ljudi in bi s tem tudi vzdušje na teh prireditvah bilo boljše.

Občinski svetnik Štefan Peršak sprašuje kdaj bi lahko prebivalci Jamnice lahko pričakovali izvedbo asfaltiranja ceste.

Župan pojasni, da bodo dela stekla, ko se zaključi projekt na Brinjevi gori.

Seja je bila zaključena ob 18.20 uri.

Zapisal: Župan

Franc BREZNIK dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 5/1 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 5/2 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 5/3 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 5/4 k tč. 4 – Izvršen na seji. Odlok se objavi v Uradnem glasilu slovenskih občin.

Sklep 5/5 k tč. 5 – Izvršen na seji.

Sklep 5/6 k tč. 6 – Izvršen na seji.

Sklep 5/7 k tč. 7 – Izvršen na seji.

Sklep 5/8 k tč. 8 – Izvršen na seji.

Sklep 5/9 k tč. 9 – Izvršen na seji. Sklep se objavi v Uradnem glasilu slovenskih občin.

Sklep 5/10 k tč. 9 – Izvršen na seji. Sklep se objavi v Uradnem glasilu slovenskih občin.

Sklep 5/11 k tč. 9 – Izvršen na seji. Sklep se objavi v Uradnem glasilu slovenskih občin.